Na otoku so bili nastanjeni tudi Poljski vojni ujetniki, ki so bili hkrati tudi delovna sila. Veliko teh ujetnikov je umrlo ob bombardiranju kompleksov, ki jih je proti koncu vojne izvajal britanski RAF. Tako je bil Peenemünde zaradi svoje pomembnosti kar nekajkrat tarča zavezniških bombnikov. Najbolj uničujoč napad se je zgodil v noči s 16. na 17. avgust 1943, ko je v operaciji Hydra 500 težkih bombnikov RAF bombardiralo otok. Po uradnih nemških podatkih naj bi v tem napadu umrlo 815 delavcev in vodja razvoja raketnih motorjev Walter Thiel. Ta napad je tudi pospešil umik vseh pomembnejših razvojnih objektov pod zemljo.